Sojaboonsaad raak skaars | Landbou
In dele van die Vrystaat en Noordwes is daar tekorte van 10% tot 15% aan sojasaad. FOTO: CHARL VAN ROOYEN
Dit het tot 'n tekort aan sojaboonsaad begin lei. Mnr. Jannie Botma, 'n boer van Bothaville en ondervoorsitter van die forum vir sonneblomsaad en sojabone, skat die tekort in dele van die Vrystaat en Noordwes op 10% tot 15%.
Hy het op 'n vergadering van die forum gesê dit was nog altyd moeilik vir die saadmaatskappye om te bepaal hoeveel voorraad hulle moet dra, maar hy glo hulle sal in die toekoms meer voorbereid wees op 'n groter vraag. Mnr. Corné Louw, senior ekonoom by Graan SA, beaam die tekorte.
"Al die saad is omtrent uitverkoop, selfs nadat ekstra ingevoer is. Selfs die saad wat maatskappye vir vermeerderingsdoeleindes geoormerk het, is ook verkoop.